SCB 10X ร่วมทุน “Nansen” แพลตฟอร์มวิเคราะห์ข้อมูลบนระบบบล็อกเชน
SCB 10X ร่วมทุน “Nansen” แพลตฟอร์มวิเคราะห์ข้อมูลบนระบบบล็อกเชน ศูนย์กลางข้อมูลอันชาญฉลาดที่รวบรวมข้อมูลธุรกรรมที่เกิดขึ้น On-Chain
25 ธ.ค. 2564

เอสซีบี เท็นเอกซ์ (SCB 10X) บริษัทในเครือธนาคารไทยพาณิชย์ มุ่งสร้างการเติบโตแบบก้าวกระโดด เดินหน้าลงทุนในบริษัทเทคโนโลยี และสตาร์ทอัพที่มีศักยภาพทั่วโลกอย่างต่อเนื่อง ล่าสุดประกาศเป็นหนึ่งในผู้ร่วมลงทุนในการระดมทุนรอบ Series B ของ Nansen แพลตฟอร์มวิเคราะห์ข้อมูลบนระบบบล็อกเชนจากประเทศสิงคโปร์ ร่วมกับกลุ่มผู้ลงทุนชั้นนำระดับโลก ได้แก่ Accel, GIC, Andreessen Horowitz (a16z) และ Tiger Global โดยเป้าหมายของ Nansen ในการระดมทุนครั้งนี้เพื่อเพิ่มโอกาสในการเข้าถึงนักลงทุนรายใหม่ที่จะสามารถช่วยเพิ่มขีดความสามารถของบริษัทให้ดียิ่งขึ้น รวมถึงขยายทีม และสามารถนำเสนอผลิตภัณฑ์ใหม่ๆ ให้กับลูกค้ารายย่อยและลูกค้าสถาบันได้อย่างครอบคลุม นอกจากนี้ยังมุ่งหวังที่จะทำให้บริษัทเป็นที่รู้จักในระดับโลกผ่านการเพิ่มฟีเจอร์แพลตฟอร์มที่เป็นนวัตกรรม อีกทั้งสามารถรองรับchain ที่หลากหลาย รวมถึงรองรับแผนในการควบรวมกิจการใหม่ๆในอนาคตนางมุขยา พานิช Chief Venture and Investment Officer บริษัท เอสซีบี เท็นเอกซ์ จำกัด (SCB 10X) กล่าวว่า “เรารู้สึกยินดีเป็นอย่างยิ่งที่ได้มีส่วนร่วมในการระดมทุนและสนับสนุน Alex Svanevik, Evgeny Medvedev, Lars Bakke Krogvig และทีม Nansen แพลตฟอร์มวิเคราะห์ข้อมูลบนระบบบล็อกเชนที่สามารถรวมการวิเคราะห์ข้อมูลธุรกรรมแบบ On-Chain เข้ากับฐานข้อมูลขนาดใหญ่ซึ่งเก็บข้อมูลความเคลื่อนไหวของจำนวนกระเป๋าเก็บสินทรัพย์ดิจิทัลกว่า 100 ล้านกระเป๋า พร้อม Dashboards ของ Nansen ที่สามารถเห็นภาพรวมของตลาดแบบเรียลไทม์ช่วยให้ผู้ใช้บริการและนักลงทุนสามารถวิเคราะห์ข้อมูลจาก Public Blockchain เพื่อสร้างโอกาสในการลงทุน และสามารถตรวจสอบสถานะของแต่ละสินทรัพย์บนโลกดิจิทัลและ NFTs ได้อย่างมีประสิทธิภาพ ในฐานะหนึ่งในผู้ลงทุน ลูกค้า และผู้ใช้งานของ Nansen เราตื่นเต้นที่จะได้ร่วมงาน และช่วยทีม Nansen ขยายขอบเขตการให้บริการสู่กลุ่มผู้ใช้งานในอนาคตในภูมิภาคเอเชียตะวันออกเฉียงใต้”นับตั้งแต่ Nansen ก่อตั้งบริษัทในปี 2563 บริษัทได้ระดมทุนรวมทั้งหมดจำนวน 88 ล้านดอลลาร์สหรัฐ จาก Venture Capital ชั้นนำทั่วโลกในด้าน Fintech, Blockchain และ Crypto Space ได้แก่ QCP Capital, Coinbase Ventures, imToken Ventures, Mechanism Capital, Amplify Partners, L1 Digital, Cristobal Conde (ประธาน Fimatix), Skyfall Ventures, Folius Ventures, Old Fashion Research, Adam White (ประธานกรรมการ Bakkt), Ryan Rabaglia (Libra Capital Ventures), Prabhakar Reddy (ผู้ร่วมก่อตั้ง FalconX), Anastasia Andrianova (ประธานกรรมการบริหาร Akropolis), และ Ameet Patel.


นายอเล็กซ์ สวาเนวิก (Alex Svanevik) ผู้ร่วมก่อตั้ง และ CEO, Nansen กล่าวว่า “เราพร้อมสำหรับการเติบโตก้าวต่อไปของบริษัท และเร่งการขยายธุรกิจของเราไปทั่วโลก โดยเรามุ่งมั่นพัฒนาศักยภาพด้านฐานข้อมูลเพื่อรองรับการขยายตัวของระบบนิเวศด้านบล็อกเชน (Blockchain Ecosystem) และอำนวยความสะดวกให้นักลงทุนทั่วโลกด้วยผลิตภัณฑ์ที่มีมาตรฐานระดับโลกที่ช่วยให้ผู้ใช้บริการสามารถเข้าถึงข้อมูลและเทรนด์การลงทุนในสินทรัพย์ดิจิทัลได้ตลอดเวลา เพื่อช่วยประกอบการตัดสินใจลงทุนได้อย่างมีประสิทธิภาพมากยิ่งขึ้น”